google/wiki40b huggingface dataset:
Yungib ng Callao

Ang Yungib ng Callao ay isa sa mga yungib na apog na matatagpuan sa bayan ng Peñablanca, lalawigan ng Cagayan, Pilipinas. Isa ang yungib sa 300 mga yungib na kilala bilang likas na pang-turistang atraksyon ng lalawigan. Ipinangalan ang bayan bilang Peñablanca (Kastila para sa "mga puting bato") dahil sa mayroon ang lugar na ito ng mga puting batong apog.  Matatagpuan ang Yungib ng Callao sa mga barangay ng Magdalo at Quibal sa Peñablanca na mga 24 km (15 mi) hilagang-silangan ng Lungsod ng Tuguegarao, ang kabisera ng Lalawigan ng Cagayan. 
Natuklasan sa yungib na ito ang bagong espesye ng tao na tumira noong mga 50,000 hanggang 67,000 taong lumipas. Tinatawag itong Taong Callao o Homo luzonensis, at kinupirma na bago itong espesye noong 2019.
Matatagpuan ang Callao at iba pang mga yungib sa kanlurang mababang burol ng Hilagang Bulubundukin ng Sierra Madre sa Pilipinas at nasa loob ng Peñablanca Protected Landscape and Seascape na umaabot mula sa mga yungib hanggang silangang baybayin ng Dagat Pasipiko.
Baka (sodyak)

Ang Baka ay ang ikalawa sa 12-taong cycle ng hayop na lumilitaw sa Tsino zodiac na may kaugnayan sa Tsino kalendaryo. Ang  'Year of the Ox'  ay tinutukoy ng  Earthly Branch simbolo 丑. Ang pangalan ay isinalin din sa  Ingles bilang  ' baka' ; 牛 / 丑 ay tumutukoy rin sa Cow sa pangkalahatan, ang mga lalaki at babae.
Sa Vietnamese zodiac, ang  water buffalo ay sumasakop sa posisyon ng Ox. Sa Gurung zodiac, ang kapong baka ay pinalitan din ng  Cow.
Eric Celerio

Si Eric Celerio ay isang Filipinong mang-aawit na karaniwang inaawit ay mga Tagalog.
Shenyang

Ang Lungsod ng Shenyang ay isang lungsod sa lalawigan ng Liaoning, sa bansang Tsina. Ito ang kabisera ng nabanggit na lalawigan. Dati itong tinawag na Mukden.
Regino Garcia

Si Regino Garcia (Setyembre 7, 1840 – Hulyo 6, 1916) ay isang kawal ng Hukbong Katihan ng Pilipinas, na nakipaglaban noong Digmaang Pilipino-Amerikano. Isa rin siyang botaniko, alagad ng sining at manggugubat.
Lee J. Cobb

Si Lee J. Cobb ay isang kilalang artista sa sining ng Pelikula at Telebisyon.
Autonomous University of Barcelona

Ang Autonomous University of Barcelona na kilala rin bilang UAB (Catalan: Universitat Autònoma de Barcelona; IPA: [uniβərsiˈtat əwˈtɔnumə ðə βərsəˈɫonə], Kastila: Universidad Autónoma de Barcelona) ay isang pampublikong unibersidad na may lokasyon sa lungsod ng Cerdanyola del Vallès, malapit sa lungsod ng Barcelona sa estado ng Catalonia, Espanya.
Magmula noong 2012, ang unibersidad ay binubuo ng 57 kagawaran sa iba't ibang larangan gaya ng agham experimental, biyolohiya, agham panlipunan, atbp., na organisado sa 13 fakultad/paaralan.
Sa panahon mula 1985 hanggang 1992, ang Unibersidad ay sumailalim sa ilang mga reporma sa pamamagitan ng paglikha ng ilang bagong mga fakultad. Noong 1993, ang University Ville ay pinasinayaan bilang panuluyan ng mga mag-aaral sa loob ng Campus complex.
Man'yōshū

Ang Man'yōshū (万葉集 man'yōshū, "Kalipunan ng Sampung Libong mga Dahon") ay ang pinakamatandang kalipunan ng panulaang Hapones, na tinipon noong panahon pagkalipas ng 759 AD noong kapanahunang Nara.  Ang antolohiya ay isa sa pinakapinagpipitagan ng mga kumpilasyong pampanulaan ng Hapon. Ang tagapagtipon, o ang huli sa isang sunud-sunod na mga tagapagtipon, ay pinaniniwalaang si Ōtomo no Yakamochi. Ang katipunan ay naglalaman ng mga tula na sumasaklaw mula AD 347 (mga tula #85-89) hanggang 759 (#4516), na ang bunton nila ay kumakatawan sa kapanahunan pagkaraan ng 600. Ang tumpak na kahalagahan ng pamagat ay hindi nalalaman nang may katiyakan.
Ang kalipunan ay nahahati sa dalawampung mga bahagi o mga aklat; ang bilang na ito ay sinusunod sa karamihang sumusunod na mga katipunan. Ang kuleksiyon ay naglalaman ng 265 mga chōka (mahahabang mga tula), 4,207 tanka (maiikling mga tula), isang tanrenga (maiksing nag-uugnay na tula), isang bussokusekika (mga tula sa ibabaw ng mga marka ng yapak ng Buddha sa Yakushi-ji sa Nara), apat na kanshi (mga tulang Intsik), at 22 paghalaw o talataan ng mga sulat tuluyan o prosang Intsik.  Hindi tulad ng sumunod na mga kalipunan, katulad ng Kokin Wakashū, wala itong paunang hiwatig o paunawa (prepasyo).
Isang pamantayan na ituring ang Man'yōshū bilang isang partikular na akdang Hapones. Hindi nito ibig sabihin na ang mga tula at mga halaw na talata ng kalipunan ay mahigpit ang pagkakaiba mula sa makadalubhasang pamantayan (sa panahon ni Yakamochi) ng panitikan at pampanulaang Intsik. Tiyak na maraming mga ipinasok sa Man'yōshū ang may tonong kontinental o pangkontinente, na ang mas maaagang mga tula ay mayroong mga temang Confuciano o Taoista at ang sumunod na mga tula ay sumasalamin ng mga pagtuturong Budista. Gayun pa man, ang Man'yōshū ay namumukod tangi, kahit na ihambing pa sa sumunod na mga akda, sa pagpili pangunahin na ng mga tema na pang-sinaunang Hapones, na pumupuri at nagbubunyi ng mga birtud o kabanalan at kamatuwiran ng Shintō, katulad ng forthrightness (真 makoto) o pagiging tuwiran at hindi paliguy-ligoy, at (masuraoburi) o birilidad. Bilang karagdagan, ang wika ng maraming mga ipinasok sa Man'yōshū ay nagsisikap at nagpipilit na makapagbigay ng pag-akit na madamdamin o masentimyento sa mga mambabasa:
Ang maagang kalipunang ito ay mayroong kasariwaan ng bukang-liwayway. [...] Mayroong mga iregularidad o kawalan ng kaayusan na hindi hinayaan sa paglaon, katulad ng mga linyang hipometriko, mayroong mga mapantawag pansin na mga pangalan ng pook at makurakotoba; at mayroong mga pagbulalas na mapantawag o ebokatibong ekslamasyon na katulad ng kamo, na ang pagiging kaakit-akit ay wagas kahit na hindi maipaparating ang ibig sabihin sa ibang mga tao.  Sa ibang mga pananalita, ang kalipunan ay naglalaman ng pagiging kaakit-akit ng isang sining na nasa dalisay na pinagmulan o pinagkunan nito na may damdaming romantiko ng gulang o edad na kapintu-pintuho at kung gayon ay may isang ideyal na kaayusan o pagkakasunud-sunod magmula noong mawala o lumipas na.
Eulogio Magsaysay

Si Eulogio Magsaysay ay isang politiko sa Pilipinas.
My Secret Romance

Ang My Secret Romance (Hangul: 애타는 로맨스; RR: Aetaneun Romaenseu) ay isang palabas sa telebisyon na mula sa Timog Korea na pinagbibidahan nina Sung Hoon and Song Ji-eun. Ipinalabas ito ng OCN sa Timog Korea.
Auguste Rodin

Si Auguste Rodin ay isang iskultor na Pranses na kilala sa paglilok ng iskulturang The Thinker.
Aksesoring litid

Ang aksesoring litid o aksesoryong litid o asksesoryong litid ng gulugod (sa Ingles: accessory nerve o spinal accessory nerve) ay isa sa labing dalawang pares ng mga litid o nerve na matatagpuan sa utak.
Ang Handog ng mga Mago

Buod

Si Jim Dillingham Young at ang kaniyang kasama sa buhay na babaeng si Della ay isang nakababatang mag-asawang may labis na pag-ibig sa bawat isa, subalit hindi nila halos maabot ang halaga ng arkila para sa kanilang apartamentong may iisang silid lamang dahil sa labis na kalagayang pangkabuhayan.  Isa itong tirahang katabi ng nakaangat na riles ng tren.  Para sa Pasko, nagpasya si Della na ibili si Jim ng isang tanikala para pinahahalagan nitong orasang pambulsa na bigay pa ng ama nito.  Nagkakahalaga ng dalamwampung dolyar ang tanikala.  Para makalikom ng salaping may ganoong halaga, ipinaputol ni Della at ipinagbili ang kaniyang pinahahalagahang mahabang buhok na umaabot sa kaniyang tuhod.  Ibinenta niya ito sa tagagupit para magawang peluka ng ibang tao.  Samantala, nagpasya naman si Jim na ipagbili ang kaniyang orasan para maibili si Della ng magandang mga pangkat ng suklay na yari pa sa mga kabibe ng pawikan, para magamit ni Della sa kaniyang mahabang kayumangging buhok.  Bagaman kapwa sila nalungkot dahil nawalan ng saysay ang kanilang mga alay para sa isa't isa, nakuntento namang ang bawat isa sa mga natanggap nilang mga handog, dahil kumakatawan ang mga ito sa kanilang pagmamahalan bilang mag-asawa.  Mas nakahihigit ang kanilang 'di-makasariling pag-ibig sa isa't isa kaysa kanilang mga ari-arian.

Kaugnayan sa Tatlong Mago

Ang Ang Handog ng mga Mago ay kaugnay ng salaysay sa Bibliya hinggil sa tatlong haring mago na matatagpuan sa Ebanghelyo ni Mateo (Mateo 2: 1-12).  Ang mga Mago ang nagalay ng mga handog sa Batang Hesus noong natagpuan nila ito sa isang sabsaban sa Belen ng Judea sa Jerusalem.  Ang matatalinong mga taong ito ang nagpasimula o nagimbento ng sining ng pagbibigayan ng mga regalo.  Sa kaniyang maikling kuwento, itinuring ni O. Henry ang dalawang mag-asawa bilang dalawang "marurunong na mga kabataan" - hindi mga hangal o mangmang - ng makabagong panahon na isinakripisyo ang pinakamahalaga at pansarili nilang mga ari-arian.  Katulad sila ng mga Mago ng Bibliya na maaaring isinaisip na maaari rin nilang ipagpalit ang dala nilang mga alay para kay Hesus kung sakaling magkapare-pareho sila ng mga dinala.  Para sa may-akda ng maikling kuwento, sina Jim at Della ang pinakamarunong sa lahat ng mga taong nagbigay at tumanggap ng mga aginaldo.
Kim Cattrall

Si Kim Cattrall ay isang kilalang artista sa sining ng Pelikula at Telebisyon.
Surtido

Ang surtido ay isang uri na pambayang sayaw mula sa Pilipinas. Mayroong itong impluwensiyang Kastila na mayroon iba't ibang bersyon sa iba't ibang rehiyon sa Pilipinas. Ang salitang surtido ay hango sa wikang Espanyol na literal na nangangahulagang "halu-halo" o "halo-halong koleksyon ng bagay o tao." Tinawag na surtido dahil halu-halo ang hakbang at anyo ng sayaw ayon sa lalawigan na pinanggalingan nito. Sinasayaw ito ng magkapares na babae at lalaki na pinapakita ang pagliligawan na nasa saliw ng musikang jota.
Pilatus PC-7

Pilatus PC-7 Turbo Trainer ay isang mababang-wing pagsasanay sasakyang panghimpapawid magkasunod-upuan, manufactured sa pamamagitan ng Pilatus Sasakyang Panghimpapawid ng Switzerland. Sasakyang panghimpapawid ay may kakayahang ng lahat ng mga pangunahing pag-andar ng pagsasanay kasama ang magaling na pamimiloto, instrumento, pantaktika at panggabing paglipad. Ito ay napili sa pamamagitan ng higit sa 20 air pwersa bilang kanilang ab initio trainer.
Dahil ang panimula ang sasakyang panghimpapawid sa 1978, malapit sa 618 Na-sold na, na may karamihan pa rin sa service. Mahigit sa isang milyong oras Na-flown sa pamamagitan ng PC-7s sa buong mundo.
Santa Germana

Si Santa Germana ay isang santo ng Romano Katoliko.
Si Tandang Bacio Macunat

Ang Si Tandang Bacio Macunat o Si Tandang Basio Macunat, ay isang akda na isinulat ng prayleng Espanyol na si Miguel Lucio Busamante na inilathala sa Tagalog sa Pilipinas. Ito ay kilala sa saligan nito na kinakatwiran na ang edukasyon ay di kanais-nais para sa mga indio o mga katutubong Pilipino, isang pagbatikos sa pagtugis ng mga kasapi ng Ilustrado sa edukasyon.
AutoCAD

Ang AutoCAD ay isang aplikasyon na pangsopwer para sa computer-aided design (CAD) o pagdidisenyong may pagtulong ng paggamit ng kompyuter at drafting o pagguhit na teknikal. Kapwa sinusuportahan ng sopwer ang mga pormato ng grapiks na 2D at 3D. Ang sopwer ay nilikha, pinaunlad at ipinagbibili ng Autodesk, Inc., na unang inilabas noong Disyembre 19982 ng Autodesk noong taon na kasunod ng pagkakabili ng unang uri ng sopwer ng tagapagtatag ng Autodesk na si John Walker. Ang AutoCAD ay ang pangunahing produkto ng Autodesk at sa pagsapit ng Marso 1986 ay naging pinakamalaganap na mikrokompyuter na programang pangdisenyo sa buong mundo, na gumagamit ng mga tungkuling katulad ng "polilinya" at "paglalagay ng kurba". Bago sumapit ang pagpapakilala ng AutoCAD, karamihan sa iba pang mga programang CAD ay tumatakbo sa mainframe computer o mga minikompyuter, na ang bawat isang operador o tagagamit ng CAD ay nagtatrabaho na nasa isang terminal na panggrapiks o estasyong trabahuhan.
Ayon sa impormasyong pangkompanya ng Autodesk, ang sopwer ng AutoCAD ay ginagamit na sa ngayon sa loob ng isang kasaklawan ng mga industriya, na ginagamit ng mga arkitekto, mga tagapamahala ng proyekto, at mga inhinyero, sa piling ng iba pang mga prupesyon, at magmula noong 1994 ay mayroon nang 750 mga sentro ng pagsasanay na nailunsad sa buong mundo upang mabigyan ng edukasyon ang mga tagagamit hinggil sa pangunahing mga produkto ng kompanya.
Dalagitang may Hikaw na Perlas

Paglalarawan

Sa pangkalahatan, kakaunti lamang ang nalalaman hinggil kay Vermeer at sa kaniyang mga likha. May lagdang "IVMeer" ang dibuho, subalit walang petsa.  Malabo kung kinumisyon ang gawang ito o hindi, at kung ipinagawa nga ng isang tao ang tanong ay sino ang nagpaguhit.  Sa anumang kaso, maaaring hindi ito ginawa bilang isang kumbensiyonal na larawan.
Itinuturo ng mas bagong sulatin hinggil kay Vermeer na isang 'tronie' ang imahen, ang ika-17 daantaong deskripsiyon ng 'ulo' ng mga Dutch na hindi naman sinadya para maging isang portrait.  Matapos ang kamakailan lamang na pagbibigay-sigla sa larawan noong 1994 napatingkad at muling nabigyan ng buhay ang banayad na iskema ng pagkukulay at ang kabighabighaning pagtingin ng dalaginding sa tumatanaw.(Mula sa panahong 1994 bago isagawa ang kamakailan lamang na restorasyon ang ipinapakitang larawan na naririto at sa gayon hindi kinatawan ng kasulukuyang kondisyon ng larawang ipininta.)
Sa payo ni Victor de Stuer, na may ilan taong sumubok na pigilin ang pagbebenta sa labas ng bansa ng mga Dutch ng mga pambihirang katha ni Vermeer, binili ni A.A. des Tombe sa isang subasta sa Ang Hague noong 1881 sa halagang dalawang gilder at tatlumpung sentimo lamang.  Noong panahong iyon, masamang-masama ang katayuan ng larawan.  Walang pamamanhan si Des Tombe kung kaya't inambag niya ito at ang iba pang mga dibuho sa Mauritshuis noong 1902.
Noong 1937, isang kahawig na kahawig na dibuho, na noo'y iniisip na akda rin ni Vermer, ang inambag ng kolektor na si Andrew W. Mellon sa Pambansang Galeriya ng Sining ng Washington, D.C.  Sa ngayon, malawakan na itong itinuturing na peke.  Pinatunayan ng dalubhasa sa mga gawa ni Vermeer na si Arthur Wheelock sa isa niyang pag-aaral noong 1995 na ang gawa ng ika-20 siglong manghuhuwad ng sining na si Theo van Wijngaarden ang di-tunay na larawan.  Kaibigan si van Wijngaarden ni Han van Meegeren.
953 Painleva

Ang 953 Painleva ay isang planetang hindi pangunahin.
Carpaccio

Kasaysayan

Ayon kay Arrigo Cipriani, ang pangkasalukuyang panahong may-ari ng Harry's Bar sa Benesya, naimbento ang Carpaccio sa Harry's Bar sa Benesya, kung saan una itong inihain sa kondesang si Amalia Nani Mocenigo noong 1950 kung kailan ipinagbigay-alam niya sa may-ari ng bar na inirekomenda sa kanya ng kanyang manggagamot na tanging makakakain lamang siya ng hilaw na karne. Binubuo ito ng maninipis na mga hiwa ng karneng hila na binihisan ng sarsa ng mustasa. Pinangalanan ang pagkaing ito bilang Carpaccio ni Giuseppe Cipriani, ang dating may-ari ng bar, bilang pagtukoy kay Vittore Carpaccio, isang Benesyanong pintor, dahil sa nakapagpapaalala sa kanya ang mga kulay ng pagkain ng mga larawang ipininta ni Carpaccio.
Batay naman sa isa pang kuwento ukol sa simulain ng bantog na pagkaing ito, isinilang ang Carpaccio sa Restauranteng Savini sa Galleria Vittorio Emanuele sa Milan. Mayroong isang mayamang kagalang-galang na babae, isang pang-araw-araw na parokyano ng kainan, na talagang pinagsabihan ng kanyang duktor na makakakain lamang siya ng karneng hilaw. Noong panahong iyon, hindi katanggap-tanggap sa lipunan ang isang babae na nasa kanyang antas sa lipunan ang umorder ng "karneng hilaw" habang nasa pinaka-eleganteng restaurante sa loob ng lungsod. Isang weyter ang nagmungkahing gumamit ang babae ng ibang pangalan para sa pagkain. Nagkataon namang may isang larawang ipininta ni Vittore Carpaccio na nakasabit sa dingding ng Savini noong panahong iyon, at iminungkahi ng tagapagsilbi na gamiting "pangalang hudyat" o bansag para sa pagkain ang Carpaccio, upang hindi siya mapahiya kapag humihiling ng pagkaing nabanggit.

Sa kasalukuyan

Pangkasalukuyang ginagamit ang katawagan upang tukuyin ang paghahanda ng karne o isdang inihahain ng hilaw at hiniwang manipis. Pangkaraniwan sa mga bahay-kainan ang makakita ng mga prutas na katulad ng Carpaccio ng pinya bilang pamutat o panghimagas.
Kiwi (tatak)

Ang Kiwi ay isang pangalang tatak ng pagpapakintab ng sapatos na unang ipinakilala sa Australia noong 1906 at magmula noong 2005, ito ay nabibili sa mahigit 180 mga bansa. Dati itong pagmamayari ng Sara Lee Corporation mula 1984, ito ay binili sa S. C. Johnson noong 2011.
Pampamahalaang Unibersidad ng Silangang Samar

Ang Eastern Samar State University ay isang pamantasan na matatagpuan sa Lungsod ng Borongan, Silangang Samar, Pilipinas.
Ito ay itinatag noong 1960 at kasalukuyang pinamumunuan ni Dr. Reynaldo A. Lombrio.
Akshak

Ang Akshak ay isang siyudad ng Sumerya na matatagpuan sa hilagaang hangganan ng Akkad na minsang tinutukoy sa Babilonya Upi. Ang eksaktong lokasyon nito ay hindi matiyak. Ito ay inilagay ng mga klasikong manunulat sa lugar na ang mga ilog Tigris at Euphrates ay napakamagkalapit at binanggit kasama ng Kish sa mga maagang rekord.
Connie Chua

Si Connie Chua ay isang artista sa Pilipinas.
Unibersidad ng Coimbra

Ang Unibersidad ng Coimbra (UC; Portuges: Universidade de Coimbra, [univɨɾsiˈdad(ɨ) dɨ kuˈĩbɾɐ]; Ingles: University of Coimbra) ay isang pampublikong unibersidad sa Coimbra, Portugal. Itinatag noong 1290 sa Lisbon, ito ay sumailalim sa maraming relokasyon hanggang sa ito ay permanenteng mailipat sa kasalukuyan nitong lungsod noong 1537. Isa ito sa mga pinakamatandang unibersidad na may tuloy-tuloy na operasyon sa mundo, ang pinakalumang unibersidad ng Portugal, at isa sa pinakamalaking institusyon sa mas mataas na edukasyon at pananaliksik sa bansa.
Ang unibersidad ay organisado sa mga walong iba't ibang fakultad ayon sa isang malawak na hanay ng mga erya, na naggagawad ng kwalipikasyon sa sining, inhenyeriya, humanidades, matematika, likas na agham, agham panlipunan, panggagamot, isports at teknolohiya. Ito ay isa sa mga tagapagtatag ng Coimbra Group, isang grupo ng mga nangungunang unibersidad sa pananaliksik sa Europa. Ang University of Coimbra ay may higit sa 20,000 mag-aaral, at naghohost sa isa sa mga pinakamalaking komunidad ng mga internasyonal na mag-aaral sa Portugal, maaring ang pinakakosmopolitanong pamantasang Portuges.
Noong 22 Hunyo 2013, UNESCO idinagdag ang unibersidad sa listagan ng Pandaigdigang Pamanang Pook.
Ōkura, Yamagata

Ang Ōkura ay isang munisipalidad sa Prepektura ng Yamagata, bansang Hapon.
Pagkain (gawain)

Sa pangkalahatang termino, ang pagkain ay ang proseso ng pag-ubos ng nutrisyon o ang pagkain, para sa hangaring magbigay nutrisyunal na pangangailangan para sa isang hayop, partikular ang kanilang pangangailangang lakas at paglago. Kumakain ang lahat ng mga hayop ng ibang organismo upang manatiling buhay.
Wikang Malaysian

Ang Malasyo ang opisyal na estandard ng wikang Malay sa Malaysia.
Xenos

Ang Xenos ay isang palabas sa telebisyon sa bansang Hapon.
Jennette McCurdy

Biograpiya

Si McCurdy ay pinanganak sa Garden Grove, California, at may tatlong nakababatang mga kuya tatlong mga aso at dalawang mga pagong. Nagkaroon siya ng kagustuhan sa pag-arte matapos panoorin si Harrison Ford sa Star Wars Episode IV: A New Hope matapos maka-ahon ang kanyang ina mula sa kanser sa dibdib.

Pag-arte

Nagsimula siya ng kanyang trabaho sa pag-aarte noong 2000 nang siya ay walong taong gulang sa MADtv. Simula noon, nagpakita na siya sa ilang mga serye sa telebisyon tulad ng CSI: Crime Scene Investigation, Malcolm in the Middle, Lincoln Heights, Will & Grace, Zoey 101, True Jackson, VP, Law and Order SVU, Medium, Judging Amy, The Inside, Karen Sisco, Over There at Close to Home . Noong 2003, nagkaroon siya ng pagkakataon na makasama sa pag-arte ang kanyang inspirasyong si Harrison Ford sa pelikulang Hollywood Homicide. Noong 2005, siya ay na iminungkahi para sa Young Artist Award para sa Pinakamagaling na Palabas sa isang Serye sa Telebisyon - Panauhing Gumanap na Batang Aktres para sa kanyang pagganap sa Strong Medicine bilang si Hailey Campos. Nagpakita rin siya sa ilang mga patalastas gaya ng isa para sa Sprint ay isa pang patalastas na pinag-uusapan ang pagtawid ng daan nang maayos.
imula noong 2007, siya ay gumanap sa teleserye ng Nickelodeon na iCarly kasama sila Miranda Cosgrove, Nathan Kress at Jerry Trainor, at bilang isa sa mga matatalik na kaibigan ni Carly Shay bilang si Sam Puckett.
Noong 2008, siya ay iminungkahi para sa Young Artist Award para sa kanyang pagganap sa iCarly at ang kanyang pagganap bilang si Dory Sorenson sa tele-pelikulang The Last Day of Summer. Siya ay iminungkahi para sa 2009 Teen Choice Award sa kauriang Paboritong Sidekick sa Telebisyon para sa kanyang pagganap sa iCarly. Siya rin ay gumanap sa papel bilang si Bertha sa Fred: The Movie, isang pelikulang YouTube na ayon kay Fred Figglehorn.
Surian ng Imus

Ang Imus Institute ay isang kolehiyong paaralan na matatagpuan sa Imus, Cavite, Pilipinas.
Ito ay itinatag noong 1952 at kasalukuyang pinamumunuan ni Architect Encarnacion N. Raralio.
Kalye Carriedo

Ang Kalye Carriedo (Ingles: Carriedo Street) ay isang kalye sa Santa Cruz, Maynila, Pilipinas. Galing ang pangalan nito kay Francisco Carriedo y Pedero (1690–1743), isang Kastilang pilantropo na nagtatag ng Carriedo Waterworks (ngayon ay Metropolitan Waterworks and Sewerage System o MWSS). Kabilang sa mga kilalang lugar na matatagpuan rito ay ang Simbahan ng Quiapo at Estasyong Carriedo ng Linyang LRT-1.
Ishioka, Ibaraki

Ang Ishioka ay isang lungsod sa Ibaraki Prefecture, bansang Hapon.
240 Vanadis

Ang 240 Vanadis ay isang planetang hindi pangunahin.
Dale Adriatico

Si Dale Adriatico ay isang Pilipinong mang-aawit na sumikat noong dekada 1970. Noong dekada 1970 at 1980, malimit siyang umawit at magshow sa iba't-ibang panig ng [[Pilipinas]at ng mundo]. Isa sya sa mga kaunaunahang pilipino na umawit para sa "ROYALTY of ENGLAND" sa Britanya. Naatasang magbigay ng special show para sa "Chairman of the Board" na mas kilala sa pangalang Frank Sinatra noong 1985 sa Golden Nugget Casino sa Las Vegas. Na syang ring naging tahanan nya sa loob ng 4 na taon.
Noong 1967 isa sya sya sa mga nag "front-act" sa grupo ng Beattles sa Rizal Memorial Auditorium bago sya bumalik sa England. Ito ang nagbigay ng malaking exposure nya sa Pilipinas. Ngunit naantala ito ng sya ay muling lumisan para sa opurtunidad sa Europa para ituloy and kanyang 5 taong kontrata ng magrecord ng mga awitn para sa Parlaphone EMI.
Ang isa sa kanyang nirecord na may pamagat na "All" ay naging #1 sa Scandanavia at sumikat din sa Scotland.
Noong 1968 ang kanyang awitin ay na-feature sa CBS Radio - London, sa programang Music through Midnight.
Marami syang naging karanasan sa industriya ng pagawit mula sa kanyang sariling bansa, hangang sa Australia, Europe at America.
Super Records (Canada)

Ang Super Records ay isang record label sa Canada. Ito ay isang subsibdary ng Super Etoiles.
NyQuil

Vicks NyQuil  ay isang tatak sa Vicks na pagmamay-ari ng Procter & Gamble.
Celaya

Ang Celaya ay isang lungsod sa Estado ng Guanajuato, sa bansang Mehiko.
National Book Store

Ang National Book Store ay isang tindahan ng mga aklat at iba pa sa Pilipinas.
Kasunduan sa Washington (1900)

Ang Kasunduan sa Washington ng 1900 ay nilagdaan noong Nobyembre 7, 1900, at nagkaroon ng bisa noong Marso 23, 1901, nang ang pagpapatibay ay nagpalitan. Hinangad ng kasunduan na alisin ang anumang dahilan ng hindi pagkakaunawa ng Artikulo III ng Kasunduan sa Paris ng 1898 sa pamamagitan ng paglilinaw pagtutukoy ng mga teritoryo isinuko sa Estados Unidos ng Espanya. Tahasang sinasabi dito na:
Sinusuko ng Espanya sa Estados Unidos ang lahat ng titulo at mga pag-angkin sa titulo; na maaaring mayroon siya noong oras ng pagtatapos ng Kasunduan ng Kapayapaan sa Paris, sa alinman at sa lahat ng mga pulo isla na kabilang sa Arkipelago ng Pilipinas, na namamalagi sa labas ng linya na inilarawan sa Artikulo III ng Kasunduan at lalo na sa mga pulo ng Cagayan Sulu at Sibutu at ang kanilang mga dependensiya, at sumasang-ayon na ang lahat na ang tulad na mga pulo ay kailangang intindihin sasa kompromiso ng Arkipelago bilang ganap na para bagang sila ay nakasama sa loob ng mga linya..
Sa konsiderasiyon para sa ganoong tahasang pahayag ng pagsuko, sumang-ayon ang Estados Unidos na bayaran ang Espanya ng isang daang libong dolyar ($100,000) sa loob ng anim na buwan pagkatapos ng pagpapalitan ng pagpapatibay.